નર્મદાનું પાણી ના મળી શકે એવા સંજોગોમાં પણ સૌરાષ્ટ્રના લોકોને પીવાનાં પાણીની તકલીફ ના પડે એ માટે મોરબી અને જામનગર જિલ્લાના માળિયા -જોડિયાની વચ્ચે દરિયાકિનારાની નજીક પી.પી.પી. મોડેલ પર ડિસેલિનેશન પ્લાન્ટ કાર્યરત થશે. આ પ્લાન્ટની ક્ષમતા ૧૦૦ એમએલડી દૈનિક પાણીની જરૂરિયાત પૂર્ણ કરી શકે તેટલી હશે. આ પ્લાન્ટમાંથી મળનારું પાણી ૧ લીટર દીઠ ૫.૭ પૈસામાં પડશે. ૧૦૦ એમએલડી પાણીના શુદ્ધીકરણ માટે અંદાજે ૨૩૭ એમએલડી પાણી દરિયામાંથી ખેંચવામાં આવશે.